Pécsi Többcélú Agglomerációs Társulás

**Társulási Tanácsának**

**/2021 (****VII**I.**16.) sz.** nyílt **határozata**

a PKSZAK családi bölcsőde hálózatának bővítéséhez szükséges döntések meghozataláról

1. A Társulási Tanács úgy dönt, hogy a szolgáltatói nyilvántartásba történő bejegyzés napjától két 5 fős családi bölcsődét hoz létre és működtet a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat Mazsola Családi Bölcsőde és Tádé Családi Bölcsőde néven Hosszúhetény, Fő u. 166. szám alatt a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat keretén belül, társulási formában a Pécsi Többcélú Agglomerációs Társulással kötött megállapodás alapján.
2. A Társulási Tanács a határozat 1. pontjaiban szereplő változásokkal elfogadja a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat Alapító Okiratát és a Módosító Okiratot, mely az előterjesztés 1.sz és 2. sz. mellékletét képezi, és felkéri a Kulturális és Népjóléti Főosztály vezetőjét, hogy a törzskönyvi nyilvántartásban történő átvezetésről gondoskodjon.
3. A Társulási Tanács felkéri a Kulturális és Népjóléti Főosztály vezetőjét, hogy kezdeményezze a határozat 1. pontjaiban szereplő módosítások szolgáltatói nyilvántartásban történő átvezetését a Baranya Megyei Kormányhivatal Hatósági Főosztály Szociális és Gyámügyi Osztályánál.
4. A Társulási Tanács a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat módosításokkal egységes szerkezetbe foglalt szakmai programját és szervezeti és működési szabályzatát, valamint a családi bölcsőde hálózat szervezeti és működési szabályzatát az előterjesztés 3.sz.4. sz. és 5. sz. melléklete szerinti tartalommal elfogadja.
5. A Társulási Tanács a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat Pöttöm Palota Családi Bölcsőde szakmai programját és házirendjét az előterjesztés 6. sz. melléklete szerinti tartalommal elfogadja.
6. A Társulási Tanács a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat Bazsarózsa Családi Bölcsőde szakmai programját és házirendjét az előterjesztés 7. sz. melléklete szerinti tartalommal elfogadja.
7. A Társulási Tanács a Hosszúhetény Község Önkormányzatával megkötésre kerülő haszonkölcsön szerződést az előterjesztés 8. sz. melléklete szerinti tartalommal, a feladatellátási megállapodást az előterjesztés 9. sz. melléklete szerinti tartalommal elfogadja.
8. A Társulási Tanács felhatalmazza Pfeffer Józsefet, a Társulási Tanács elnökét, a határozat 2-7. pontjai szerinti dokumentumok aláírására.

**Határidő:** 2021. október 15.

**Felelős:** Pfeffer József elnök  
Dr. Osztásné dr. Varga-Pál Viktória főosztályvezető  
Dr. Deákné Dr. Pap Krisztina főosztályvezető  
Új Orsolya intézményvezető

**Kapják:** Pfeffer József elnök  
Dr. Osztásné dr. Varga-Pál Viktória főosztályvezető  
Dr. Deákné Dr. Pap Krisztina főosztályvezető  
Új Orsolya intézményvezető  
Dr. Csörnyei László polgármester